IN407A 2020/061-4 UFD DISTRIBUCIÓN ELECTRICIDAD, S. A., AUTORIZACIÓN DE CONSTRUCIÓN DE INSTALACIÓN ELÉCTRICA NO CONCELLO DE NIGRÁN
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 19/11/2020)

Primeiro.- O 30 de abril de 2020, a empresa UFD Distribución Electricidad S. A. solicitou a autorización administrativa previa, a autorización administrativa de construción e a declaración de utilidade pública da instalación eléctrica denominada Reforma da LMT GON805. Examinado o proxecto de execución, conclúese que a instalación consiste na reforma da liña de media tensión denomina GON805 coa retirada de 5 vanos de LAC-28 e 5 apoios de madeira e a montaxe de 2 vanos cunha lonxitude total de 280 metros de condutor de tipo LA-56 co inicio no apoio C-1000/16 proxectado, pasando polo apoio C-1000/16 proxectado e co fin no apoio existente CH1600/11. As obras sitúanse no lugar de Sidral-Camos, na parroquia de Camos, no concello de Nigrán (Pontevedra). Segundo.- Esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas. A empresa promotora manifestou á súa conformidade cos condicionados establecidos. Terceiro.- Notificouse aos descoñecidos que figuran na relación de bens e dereitos afectados mediante un anuncio polo que se notifica a afección de dous predios no DOG do 16 de xuño de 2020 e no Boletín Oficial del Estado (BOE) do 19 xuño de 2020. Transcorrido o prazo establecido no anuncio non compareceu ningunha persoa interesada. Cuarto.- O proxecto someteuse ao trámite de información pública mediante resolución do 3 de xuño de 2020 publicada nos seguintes medios: Durante o mencionado trámite non se recibiron alegacións. Primeiro.- A Xefatura Territorial de Pontevedra é competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25 de xaneiro de 2018) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo.- A lexislación de aplicación ao presente expediente é: Terceiro.- As características técnicas máis salientables do proxecto Reforma da LMT GON805, para o cal UFD Distribución Electricidad S. A. solicita a autorización administrativa previa, a autorización administrativa de construción e a declaración de utilidade pública, son: As instalacións están situadas no lugar de Sidral-Camos, na parroquia de Camos, no concello de Nigrán (Pontevedra). Conforme con todo o indicado, Primeiro. Outorgar á empresa UFD Distribución Electricidad S. A. as autorizacións administrativas previa e de construción da instalación de distribución de enerxía eléctrica denominada Reforma da LMT GON805, cuxas características se axustarán en todas as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Segundo. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa UFD Distribución Electricidad S. A. asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o vicepresidente segundo e conselleiro de Economía, Empresa e Innovación da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 3 de novembro de 2020 Isaac Luis Maceo Taengua O xefe territorial de Pontevedra